Vizêr Erzdlerzê Çewlîgî yê bi şîdetê 5.8î ra dima kesêk merdbi û 18 kesî zî birîndarî bibî. Ewro zî bi şîdetê 5.7î erd reyna lerzîya. Heta nika şaristan de tewr tay 150 lerzîyayîşê mendeyî qewimîyayî. Erdlerz de dewan de xesarê pîlî ameyî meydan; keyeyî rijîyayî û heywanî telef bîyî.
Hetê bînî ra tesîrê erdlerzî ra rayîrî zî kewtî binê erdî û hezazî ameyî meydan. Qezaya Çêrme ya Çewlîgî de zî kerrayê kendalan erdlerzî ra qerifîyayî û ginayî wesayîtan ser. Tay raywanî zî birîndar bîyî.
Hemwelatîyê Çewlîgî zî tersê erdlerzî ra nêafteranê şorê zereyê keyeyanê xo. Bi taybetî qezayanê Kanîreş û Çêrme yê Çewlîgî de şar erdlerzanê neweyan ra qerqilîyeno.
